**8/2022.**

**JEGYZŐKÖNYV**

*Üllés Nagyközségi Önkormányzat Képviselő-testületének*

*2022. április 19-i munkaterv szerinti, nyílt üléséről*

*Tfik-ban rögzítve: 2022. április*

**Mellékletek:**

1.) Meghívó

2.) Jelenléti ívek

3.) Rendelet-tervezet Az egyes önkormányzati rendeletek technikai deregulációs célú hatályon kívül helyezéséről

4.) Üllés Nagyközségi Önkormányzat Képviselőtestületének 8/2022.(IV.20.)önkormányzati rendelete Az egyes önkormányzati rendeletek technikai deregulációs célú hatályon kívül helyezéséről

5)Beszámoló a lejárt határidejű határozatok végrehajtásáról

6.) Tájékoztató a Pénzügyi- és Ügyrendi Bizottság 2021. évi átruházott hatásköreinek gyakorlásáról

7.) Tájékoztató a polgármester és a jegyző 2021. évi átruházott hatásköreinek gyakorlásáról

8.) Beszámoló az Üllési Polgármesteri Hivatal 2021. évi tevékenységéről

9.) Dél-alföldi Térségi Hulladékgazdálkodási Társulás Társulási Megállapodás

módosítása

10.) Tájékoztatás „iparterület” tárgyában

11.) PÜB nyílt ülés jegyzőkönyve

Üllés Nagyközségi Önkormányzat Képviselő-testületének

2022. április 19-i munkaterv szerinti nyílt ülésén meghozott

**H A T Á R O Z A T O K**

**58/2022.(IV.19.)önkormányzati határozat** 5.o.

**Tárgy:** A Képviselőtestület 2022. április 19-i munkaterv szerinti, nyílt ülésének napirendi pontja

**59/2022.(IV.19.)önkormányzati határozat** 7.o.

**Tárgy**: Tájékoztató lejárt határidejű képviselőtestületi határozatok végrehajtásáról

**60/2022.(IV.19.)önkormányzati határozat** 8.o.

**Tárgy:** Tájékoztató a Pénzügyi- és Ügyrendi Bizottság 2021. évi átruházott hatásköreinek gyakorlásáról

**61/2022.(IV.19.)önkormányzati határozat** 8.o.

**Tárgy:** Tájékoztató a polgármester 2021. évi átruházott hatásköreinek gyakorlásáról

**62/2022.(IV.19.)önkormányzati határozat**  9.o.

**Tárgy:** Tájékoztató a jegyző 2021. évi átruházott hatásköreinek gyakorlásáról

**63/2022.(IV.19.)önkormányzati határozat**  10.o.

**Tárgy**: Beszámoló az Üllési Polgármesteri Hivatal 2021. évi tevékenységéről

**64/2022.(IV.19.)önkormányzati határozat**  10.o

**Tárgy**: Dél-alföldi Térségi Hulladékgazdálkodási Társulás Társulási Megállapodásának

módosítása

Üllés Nagyközségi Önkormányzat Képviselő-testületének

2022. április 19-i munkaterv szerinti nyílt ülésén megalkotott

**R E N D E L E T EK**

**8/2022.(IV.20.)ÖNKORMÁNYZATI RENDELETE**  8.

AZ EGYES ÖNKORMÁNYZATI RENDELETEK TECHNIKAI DEREGULÁCIÓS CÉLÚ HATÁLYON KÍVÜL HELYEZÉSÉRŐL

**Jegyzőkönyv**

Készült: az Üllés Nagyközségi Önkormányzat Képviselőtestületének 2022. április 19-i munkaterv szerinti, nyílt ülésén.

Helye: Polgármesteri Hivatal, Tárgyaló

Az ülés kezdetekor jelenlévő képviselők: Nagy Attila Gyula polgármester, Juhász Attila alpolgármester, Dudás János, Fodorné Bodrogi Judit Zsuzsanna, Mészáros Marcell képviselők

Tanácskozási joggal meghívottak közül jelen van:

Dr. Borbás Zsuzsanna jegyző, Czékus Péter műszaki ügyintéző

Jegyzőkönyvvezető: Balogh Márta igazgatási előadó

Nagy Attila Gyula polgármester: köszönti a nyílt ülés résztvevőit.

A Jelenléti ív alapján megállapítja, hogy a Képviselőtestület 7 tagjából 5 fő jelen van, így az ülést határozatképesnek nyilvánítja és azt megnyitja.

(Mészáros Marcell képviselő 15.01 órakor távozik az ülésteremből)

Nagy Attila Gyula polgármester: megállapítja, hogy a képviselőtestület 7 tagja közül 4 jelen van, az ülés határozatképes.

Javasolja a napirendek meghívó szerinti megtárgyalását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**58/2022.(IV.19.)önkormányzati határozat**

**Tárgy:** A Képviselőtestület 2022. április 19-i munkaterv szerinti, nyílt ülésének napirendi pontja

**H A T Á R O Z A T**

Üllés Nagyközségi Önkormányzat Képviselőtestülete a Képviselőtestület 2022. április 19-i munkaterv szerinti nyílt ülésének napirendjét az alábbiak szerint határozza meg:

**1.) Rendelet-tervezet az egyes önkormányzati rendeletek technikai deregulációs célú hatályon kívül helyezéséről**

Előadó: Nagy Attila Gyula polgármester

**2.) Beszámoló a lejárt határidejű határozatok végrehajtásáról**

Előadó: Nagy Attila Gyula polgármester

**3.) Tájékoztató a Pénzügyi- és Ügyrendi Bizottság 2021. évi átruházott hatásköreinek gyakorlásáról**

Előadó: Nagy Attila Gyula polgármester

**4.) Tájékoztató a polgármester és a jegyző 2021. évi átruházott hatásköreinek gyakorlásáról**

Előadó: Nagy Attila Gyula polgármester

**5.) Beszámoló az Üllési Polgármesteri Hivatal 2021. évi tevékenységéről**

Előadó: Nagy Attila Gyula polgármester

**Aktuális kérdések**

**6.) Dél-alföldi Térségi Hulladékgazdálkodási Társulás Társulási Megállapodás**

**módosítása**

Előadó: Nagy Attila Gyula polgármester

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**1.) Napirend**

**Rendelet-tervezet az egyes önkormányzati rendeletek technikai deregulációs célú hatályon kívül helyezéséről**

Előadó: Nagy Attila Gyula polgármester

*(az előterjesztés a jegyzőkönyv 3. számú melléklete)*

Nagy Attila Gyula polgármester: a napirendet a Pénzügyi- és Ügyrendi Bizottság is tárgyalta, átadj a szót a bizottság elnökének.

*(Dr. Faragó-Mészáros Judit képviselő 15.02 órakor megérkezik az ülésterembe)*

Nagy Attila Gyula polgármester: megállapítja, hogy a képviselőtestület 7 tagja közül 5 jelen van, az ülés határozatképes.

Dudás János PÜB elnöke: a bizottság a rendelet-tervezet melléklet szerinti elfogadását támogatja.

Nagy Attila Gyula polgármester: kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi rendeletet alkotja:

ÜLLÉS NAGYKÖZSÉGI ÖNKORMÁNYZAT KÉPVISELŐTESTÜLETÉNEK 8/2022.(IV.20.)ÖNKORMÁNYZATI RENDELETE AZ EGYES ÖNKORMÁNYZATI RENDELETEK TECHNIKAI DEREGULÁCIÓS CÉLÚ HATÁLYON KÍVÜL HELYEZÉSÉRŐL

*(a rendelet a jegyzőkönyv 4. számú melléklete)*

**2)Napirend**

**Beszámoló a lejárt határidejű határozatok végrehajtásáról**

Előadó: Nagy Attila Gyula polgármester

*(az előterjesztés a jegyzőkönyv 5. számú melléklete)*

Nagy Attila Gyula polgármester: mindenki megkapta az előterjesztést. Ebben szerepelnek azok a határozatok, amelyet a testület az előző testületi ülésen meghozott, illetve azok végrehajtása is.

Kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**59/2022.(IV.19.)önkormányzati határozat**

**Tárgy**: Tájékoztató lejárt határidejű képviselőtestületi határozatok végrehajtásáról

**H A T Á R O Z A T**

Üllés Nagyközség Képviselőtestülete a „Tájékoztató lejárt határidejű képviselőtestületi határozatok végrehajtásáról” szóló polgármesteri beszámolót áttekintette, és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**3.) Napirend**

**Tájékoztató a Pénzügyi- és Ügyrendi Bizottság 2021. évi átruházott hatásköreinek gyakorlásáról**

Előadó: Nagy Attila Gyula polgármester

*(az előterjesztés a jegyzőkönyv 6. számú melléklete)*

Nagy Attila Gyula polgármester: a napirendet a Pénzügyi- és Ügyrendi Bizottság tárgyalta, átadja a szót a bizottság elnökének.

Dudás János PÜB elnöke: a bizottság a határozati javaslat elfogadását javasolja.

*(Mészáros Marcell képviselő 15.03 órakor visszatér az ülésterembe)*

Nagy Attila Gyula polgármester: megállapítja, hogy a képviselőtestület 7 tagja közül 6 jelen van, az ülés határozatképes.

Nagy Attila Gyula polgármester: kérdés, észrevétel van-e? Amennyiben nincs, úgy javasolja a rendelet-tervezet elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza:

**60/2022.(IV.19.)önkormányzati határozat**

**Tárgy:** Tájékoztató a Pénzügyi- és Ügyrendi Bizottság 2021. évi átruházott hatásköreinek gyakorlásáról

**H A T Á RO Z A T**

Üllés Nagyközségi Önkormányzat Képviselőtestülete a Pénzügyi- és Ügyrendi Bizottság 2021. évi átruházott hatáskörök gyakorlásáról szóló tájékoztatóját áttekintette és az abban foglaltakat elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Dudás János PÜB elnöke
4. Irattár

**4.) Napirend**

**Tájékoztató a polgármester és a jegyző 2021. évi átruházott hatásköreinek gyakorlásáról**

Előadó: Nagy Attila Gyula polgármester

*(az előterjesztés a jegyzőkönyv 7. számú melléklete)*

Nagy Attila Gyula polgármester: a képviselőknek az anyagot megküldték, vitára bocsátja. Kérdés, észrevétel van-e? Amennyiben nincs, úgy először javasolja a polgármester átruházott hatásköreiről készül tájékoztató jóváhagyását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza:

**61/2022.(IV.19.)önkormányzati határozat**

**Tárgy:** Tájékoztató a polgármester 2021. évi átruházott hatásköreinek gyakorlásáról

**H A T Á R O Z A T**

Üllés Nagyközségi Önkormányzat Képviselőtestülete a polgármester 2021. évi átruházott hatásköreinek gyakorlásáról szóló tájékoztatót áttekintette, és az abban foglaltakat elfogadásra javasolja.

Határidő: -

Felelős: Nagy Attila Gyula polgármester

Erről jegyzőkönyvi kivonaton értesítést kap:

1. Nagy Attila Gyula polgármester
2. Irattár

Nagy Attila Gyula polgármester: kérdés, észrevétel van-e a jegyző átruházott hatásköreit tartalmazó anyaggal kapcsolatosan? Amennyiben nincs, úgy javasolja a határozati javaslat elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza:

**62/2022.(IV.19.)önkormányzati határozat**

**Tárgy:** Tájékoztató a jegyző 2021. évi átruházott hatásköreinek gyakorlásáról

**H A T Á R O Z A T**

Üllés Nagyközségi Önkormányzat Képviselőtestülete a jegyző 2021. évi átruházott hatásköreinek gyakorlásáról szóló tájékoztatót áttekintette, és az abban foglaltakat elfogadásra javasolja.

Határidő: -

Felelős: Dr. Borbás Zsuzsanna jegyző

Erről jegyzőkönyvi kivonaton értesítést kap:

1. Dr. Borbás Zsuzsanna jegyző
2. Irattár

**5.) Napirend**

**Beszámoló az Üllési Polgármesteri Hivatal 2021. évi tevékenységéről**

Előadó: Nagy Attila Gyula polgármester

*(az előterjesztés a jegyzőkönyv 8. számú melléklete)*

Nagy Attila Gyula polgármester: a polgármesteri hivatalnak minden évben be kell számolnia tevékenységéről, az előterjesztés erről szól.

Dudás János PÜB elnöke: a hivatal éves szinten hatalmas ügyirat- és ügyforgalmat bonyolít le. A 2.) i) pontjában leírt támogatási összeg szerinte nem megfelelően lett feltüntetve.

Dr. Borbás Zsuzsanna jegyző: igen, elírás történt, javítják.

Dudás János PÜB elnöke: a kutyák ivartalanítási programjával kapcsolatban érdeklődik.

Dr. Borbás Zsuzsanna jegyző: a programban résztvevők értesítve lettek az ivartalanítás megkezdéséről, az üllési állatorvos végzi a feladatot.

Nagy Attila Gyula polgármester: kérdés, észrevétel van-e a polgármesteri hivatal tevékenységéről készült beszámolóval kapcsolatosan? Amennyiben nincs, úgy javasolja a határozati javaslat elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza:

**63/2022.(IV.19.)önkormányzati határozat**

**Tárgy**: Beszámoló az Üllési Polgármesteri Hivatal 2021. évi tevékenységéről

**H A T Á R O Z A T**

Üllés Nagyközségi Önkormányzat Képviselőtestülete az Üllési Polgármesteri Hivatal 2021. évi tevékenységéről készült beszámolót a melléklet szerint jóváhagyja.

Határidő: azonnal

Felelős: Dr. Borbás Zsuzsanna jegyző

Erről jegyzőkönyvi kivonaton értesítést kap:

1)Dr. Borbás Zsuzsanna jegyző

2) Irattár

**6.) Napirend**

**Dél-alföldi Térségi Hulladékgazdálkodási Társulás Társulási Megállapodás**

**módosítása**

*(az előterjesztés a jegyzőkönyv 9. számú melléklete)*

Előadó: Nagy Attila Gyula polgármester

Nagy Attila Gyula polgármester: az előterjesztést megkapták, amelyben megjelenő legfontosabb módosítás az, hogy a társulás deszki székhelyét Szegedre változtatták.

Kérdés, észrevétel van-e az anyaggal kapcsolatosan? Amennyiben nincs, úgy javasolja a határozati javaslat elfogadását, melyet szavazásra bocsát.

A Képviselőtestület 6 igen szavazattal a javaslattal egyetért és az alábbi határozatot hozza:

**64/2022.(IV.19.)önkormányzati határozat**

**Tárgy**: Dél-alföldi Térségi Hulladékgazdálkodási Társulás Társulási Megállapodásának

módosítása

**H A T Á R O Z A T**

Üllés Nagyközségi Önkormányzat Képviselőtestülete a Dél-alföldi Térségi Hulladékgazdálkodási Társulás Társulási Megállapodását a melléklet szerint jóváhagyja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesül:

1) Nagy Attila Gyula polgármester

2) Irattár

Nagy Attila Gyula polgármester: egy plusz anyagot kaptak az ülés előtt az iparterület hasznosítása tárgyában, melynek ismertetésére átadja a szót Dr. Borbás Zsuzsanna jegyzőnek.

Dr. Borbás Zsuzsanna jegyző: 2018-ban nyertek 150 milliós támogatást az iparterület kialakítására vonatkozóan. Ebből a pénzből 7 db építési telek került kialakításra kiszolgáló úttal, villany-, víz-, szennyvíz és csapadékvíz hálózat kiépítésével és a közvilágítás cseréjével. A beruházás műszaki átadása-átvétele 2021. április 15-én történt. A támogatási összeg teljes egészében elszámolásra került, az elszámolásokat a hiánypótlással együtt a Mák 2022. március 10-én el is fogadott. A záró beszámoló és a záró helyszíni ellenőrzés még nem történt meg és ennek időpontja sem ismeretes még. 2021. április 15-ét követően két alkalommal is kértek állásfoglalást a MÁK-tól a területek bérbeadására vonatkozó követendő eljárásrendről. 2022. március 10-ét követően adtak szóbeli tájékoztatást az eljárásra vonatkozóan. Az Államkincstár állásfoglalása szerint a megvalósítási- és a fenntartási időszakban is szükséges az Irányító Hatóság engedélye ahhoz, hogy a kialakított telkek bérleti jogviszony keretében hasznosításra kerülhessenek. Az IH engedélyt az Államkincstár fogja beszerezni az illetékes minisztériumtól. A Kincstár részére meg kell küldeniük a CBA elemzést, egy üzleti tervet, az ingatlanok hasznosítására vonatkozó nyílt hirdetményt, ajánlattételi dokumentációt, ezek közzétételének igazolását, a versenyeztetés bírálati szempontjait és a bérleti szerződés tervezetet. CBA elemzés 2017-ben készült, mely a pályázat keretében akkor elszámolható volt. Ez az elemzés és üzleti terv azonban az időközben bekövetkezett változások miatt átdolgozást, felülvizsgálatot igényel. A dokumentumok elkészítése külön költséggel jár, melyet előre nem terveztek az önkormányzat 2022. évi költségvetésében, így a legalacsonyabb vállalási ár alapján a testületnek forrást kell erre a célra biztosítania. Az írásbeli ajánlatok beszerzése folyamatban van. A kért 3 ajánlat közül egy ma beérkezett. Az elkészítés összege 1 millió és 2 millió forint közötti összeget tehet ki. Az elemzés közel 30 oldalas anyag. Az ajánlatot benyújtó cég 21 napban adta meg az elkészítés határidejét, összegét pedig bruttó 952.500 Ft-ban. Egy másik cég egyelőre szóban – de kérte, hogy írásban is adja meg – tett ajánlatot, 1.950.000 Ft összegűt. Az önkormányzat eddig is és ezután is támogatni fogja a helyi vállalkozásokat, de ezeket az eljárási lépéseket – a jövőbeni elszámolás okán – be kell tartani, az említett dokumentumokat be kell csatolni. A legutolsó lépés a bérleti szerződés megkötése. Több olyan megyei települést ismer, ahol az Államkincstár elhúzódó eljárása miatt több év után tudnak csak szerződést kötni. Üllésen 1 év telt el, az, hogy itt tartanak, nem rajta és nem is a kollégáin múlott.

Ahhoz, hogy a bérleti szerződésben szereplő m2 árat a testület meg tudja állapítani, ismerniük kellene a CBA elemzésben foglaltakat, illetve más településeken megállapított díjat is.

Nagy Attila Gyula polgármester: ő beszélt már az Államkincstár eljárásának kifogásolható módja miatt illetékes személyekkel. Eltelt 1 év a terület műszaki átadása óta, nem érti a kialakult helyzetet.

Dr. Borbás Zsuzsanna jegyző: Irányító Hatóság engedélye szükséges a terület hasznosításához. Az engedélyhez be kell csatolni a fentebb említett összes dokumentumot.

*(Meszesné Volkovics Szilvia képviselő 15.16 órakor megérkezik az ülésterembe)*

Nagy Attila Gyula polgármester: megállapítja, hogy a képviselőtestület 7 tagja közül 7 jelen van, az ülés határozatképes.

Dr. Borbás Zsuzsanna jegyző: a hirdetményüket fel kell tölteni a honlapra, ennek megtörténtét is dokumentálniuk kell.

Nagy Attila Gyula polgármester: van-e még egyéb kérdés, észrevétel? Amennyiben nincs, megköszöni a részvételt és a nyílt ülést 15 óra 31 perckor bezárja.

K.m.f.

Nagy Attila Gyula Dr. Borbás Zsuzsanna

polgármester jegyző